2S คาดสรุปการซื้อหุ้น บจ.ในลาว ได้เดือนหน้า
2S คาดสรุปการเข้าซื้อหุ้นบริษัทจดทะเบียนในประเทศลาวได้ภายในเดือนหน้า (ก.ย.58)
31 ส.ค. 2558

บริษัท 2 เอส เมทัล จำกัด (มหาชน) หรือ 2S ระบุว่า ตามที่บริษัทจะเข้าลงทุนในบริษัทจดทะเบียนจัดตั้งภายในกฎหมายของสาธารณรัฐประชาธิปไตยประชาชนลาวนั้น เนื่องจากมีบางประเด็นที่อยู่ระหว่างการรอผลสรุปจากการตรวจสอบบริษัทดังกล่าว ซึ่งที่ปรึกษากฎหมายของบริษัทคาดว่าจะได้ข้อสรุปภายในเดือนกันยายน 2558
อนึ่งก่อนหน้านี้ ที่ประชุมคณะกรรมการของ 2S อนุมัติให้เข้าลงทุนซื้อหุ้นในบริษัทจดทะเบียนจัดตั้งภายใต้กฎหมายของสาธารณรัฐประชาธิปไตยประชาชนลาว จากบุคคลภายนอกในสัดส่วนร้อยละ 90 ในจำนวนเงิน 1,000,000 บาท และจะให้เงินกู้ยืมแก่บริษัทดังกล่าว จำนวน 69 ล้านบาท ซึ่งคาดว่าจะได้ผลสรุปเบื้องต้นภายในเดือนสิงหาคม 2558